फर्जीवाड़ा रोकने के लिए अब नवसाक्षरों की सरकारी स्कूलों में लगेगी क्लास
फर्जीवाड़ेको रोकने के लिए अब नवसाक्षरों की पढ़ाई गांव के सरकारी स्कूल में ही होगी। इतना ही नहीं गांव का रिटायर्ड शिक्षक ही उन्हें पढ़ाई में ट्रेंड करेगा। स्कूल समय में ही इनकी क्लास लगेगी और संबंधित स्कूल का संस्था प्रधान पूरी मॉनीटरिंग करेगा। स्कूल में इनका अलग से कमरा होगा। पहले इन्हें लोक शिक्षा केंद्र में प्रेरकों पढ़ाते थे, अब ये इन्हें लाने और मोटीवेशन का काम करेंगे।
नवसाक्षर व्यक्ति और वृद्धजन की जगह पढ़े-लिखे बच्चे अन्य व्यक्ति की ओर से परीक्षा देने और प्रेरकों द्वारा केंद्रों के समय पर नहीं खाेलने आदि की मिल रही शिकायतों पर लगाम कसने के लिए मानव संसाधन मंत्रालय ने बड़ा बदलाव किया गया है। प्रधानमंत्री नरेंद्र मोदी की फ्लैगशीप योजना के तहत इसे पूरे भारत में लागू होगा। अप्रैल महीने में समतुल्यता कार्यक्रम की शुरूआत हो रही है। इसमें बेसिक साक्षरता मूल्यांकन परीक्षा में उर्त्तीण नवसाक्षरों को ग्रेड के तहत तीसरी कक्षा के समकक्ष पढ़ाया जाएगा। इन नवसाक्षरों को पढ़ाने के बाद परीक्षा होगी। गौरतलब है कि इस परीक्षा में हमेशा फर्जीवाडे़ की िशकायतें मिलती रही है। ऐसे में इस आयोजन पर भी सवाल उठे हैं।
^निदेशालय से जो भी नई गाइडलाइन मिली है, उसकी पालना में जुट गए है। संभवतया अप्रैल से पहले बजट अलॉट हो जाएगा। अप्रैल में इस व्यवस्था की शुरू कर दी जाएगी। हालांकि इस समतुल्यता कार्यक्रम को लेकर विभाग ने पूरी तैयारी कर ली है। रामकरणरूयल, जिला साक्षरता एवं सतत शिक्षा अधिकारी, चूरू
साक्षर भारत मिशन के बारे में जनरल नॉलेज...
-1.24करोड़ परिवारों का सर्वे
-15 से अधिक आयु के निरक्षक एक करोड़ 25 लाख 20777
-32 जिलों के 224 ब्लॉकों की 9021 ग्राम पंचायतों पर सर्वे
-चूरू जिले में कुल असाक्षर 2 लाख 66हजार 389 में से पुरुष एक लाख 22 हजार 401 महिला एक लाख 43 हजार 988
-जिले में इस असाक्षरों के आंकड़ों में अब तक दो लाख 37 हजार 453 को बेसिक साक्षरता परीक्षा दिलवाई जा चुकी हंै।
-19 मार्च की परीक्षा के लिए निदेशालय ने 31 हजार नवसाक्षरों को परीक्षा दिलाने का टारगेट दिया हैं, विभाग के पास 18 हजार 168 की नवसाक्षर है।
इस बदलाव को लेकर जिले में अब तक क्या तैयारीw
>कलेक्टरने डीईओ प्रारंभिक और माध्यमिक को चयनित गांव के सरकारी स्कूल में नवसाक्षरों की क्लास लगाने के लिए एक अलग से कमरा देने के आदेश जारी कर दिए है।
>संबंधित स्कूल के संस्था प्रधान की मॉनीटरिंग के लिए भी डीईओ ने आदेश जारी कर दिए है।
>ए ग्रेड के पहले चरण में 59 स्कूलों में रिटायर्ड शिक्षकों को 30-30 नवसाक्षरों के लिए 1790 नवसाक्षरों का जिम्मा दिया है।
>ए ग्रेड की तैयारी के लिए चूरू में नौ, राजगढ़ में 13, सरदारशहर में 11, तारानगर में 11, सुजानगढ़ में 10 रतनगढ़ में पांच स्कूलों में सेंटर बनाए गए हैं।
नई गाइडलाइन के तहत समतुल्यता कार्यक्रम में तीन ग्रेड होगी। इसमें ग्रेड में कक्षा तीन, बी ग्रेड में कक्षा पांच सी ग्रेड में कक्षा आठ के समकक्ष परीक्षा के लिए नवसाक्षरों को पंजीकृत किया जाएगा। अभी ग्रेड के समकक्ष नवसाक्षरों को शामिल किया जाएगा। बी और सी ग्रेड दूसरे चरण में शुरू होगा।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva